Miryam Gallego

**Miryam Gallego Blanco** (Ourense, 1976ko martxoaren 15a) galiziar aktorea da, telebistan eta antzerkian ibilitakoa. 2026an, Goya sarietan bigarren mailako aktore izendatu zuten, Carla Simonen *Romería* (2025) filman egindako lanarengatik.

= Bizitza =
18 urterekin Madrilera joan zen Arte Dramatikoa ikastera, nahiz eta aktore gisa egin zituen lehen paperak bere jaioterrian, Galizian, interpretatu zituen, Televisión de Galizian (TVG) *Pratos combinados* bezalako telesailetan paper txikiak eginez.

1998an Madrilen lizentziatu zen Arte Dramatikoan, RESADen (Arte Dramatikoko Goi Mailako Errege Eskola), eta 1999an CAP Gaitasun Pedagogikoko Ikastaroa egin zuen, Arte Adierazpenaren Didaktika.

### Aktore ibilbidea 
Geroago, *Policías, en el corazón de la calle* edo *El comisario* telesailetan atal batzuetan parte hartzen hasi zen, *Periodistas* telesailean paper finko bat lortu zuen arte, non hainbat denboralditan lan egin zuen Claudia Montero bekadunaren papera antzezten. Gero, Lucia Lobo izan zen *Lobos* telesailean, arrakasta txikiagorekin.

1995ean hasi zen antzerkia egiten. 2008an, Gerardo Vera antzerki zuzendariak fitxatu zuen, Alfredo Alcon aktore argentinarraren ondoan Cordelia hezurmamitzeko *Rey Lear* lanean, Centro Dramático Nacional-erako. 2016an, Cervantesen *Numancia* lanean Lira pertsonaia interpretatu zuen, Juan Carlos Pérez de la Fuenteren zuzendaritzapean, Madrilgo Teatro Español antzokian.

2007ko udan, Telecinco *Hospital Central* telesailerako fitxatu zutela iragarri zuten, hamalaugarren denboraldirako. Zineman, Rodrigo Cortesen *Concursante* (2007) filmeko protagonista izan zen, Leonardo Sbaraglia aktore argentinarraren ondoan. 

2010eko maiatzaren 31n, Pepa Aniorte eta Santiago Molerorekin batera, VIII. Madrilgo Kultura Ekimen Onenaren Saria jaso zuen, *Madridiario* egunkari digitalak *Aguila Roja* telesailari emandakoa.

2017ko urrian hasi zen Telecincoren *Secretos de Estado* telesaila filmatzen, besteak beste, Jesús Castro, Estefanía de los Santos eta Miquel Fernándezekin batera.

2023ko uztailean, *Salón de té: La moderna* telesailean parte hartuko zuela iragarri zuten, La 1 kateko arratsaldeetarako Televisión Españolaren eguneroko telesail berria.

2026an, Goya sarietan bigarren mailako aktore izendatu zuten, Carla Simonen Romería (2025) filmagatik.

= Bizitza pertsonala =
Eduardo Alonso Chaconekin ezkonduta dago. Amaginarreba, Dulce Chacón Gutiérrez idazlea *La voz dormida* eleberriaren egilea, izen bereko filmaren inspirazio-iturri izan zen. Pelikula horretan Miryamek Doña Amparoren papera antzeztu zuen. Hiru seme-alaba dituzte: Luna, Otto eta Noe.

## Filmografia 
### Zinema 
### Telebista 
### Antzerkia 
* 1995-1997: *A esmorga*. Ánxeles Cuñak zuzendua.
* 1997: *Roberto Zucco*. Jesus Salgadok zuzendua, La chiquilla bezala.
* 1998: *Bodas de sangre*. Juan Pastorrek zuzenduta, *La novia* eta *La lun*a, besteak beste.
* 1998: *Santa Cruz*. Teatro del Duende konpainia.
* 1999: *El Motel de los Destinos Cruzados*. Raquel Toledok zuzendutako Irakurketa Dramatizatua.
* 1999: *Combate de Negro y de Perros*. Marta Rigantik zuzendua, Leona pertsonaia.
* 2001: *Roberto Zucco*. La chiquilla pertsonaia.
* 2002-2003: *Arsénico, por favor*. Gonzalo Suarezek zuzendua, Elena pertsonaia.
* 2008: William Shakespeareren  *El rey Lear* (euskaraz:Lear erregea)*.* Gerardo Verak zuzendua, Cordelia pertsonaia.
* 2015: *Don Juan en Alcalá*. Eduardo Vascoren zuzendaritzapean, Doña Inés pertsonaia.
* 2016: Miguel de Cervantes *Numancia*. Juan Carlos Perez de la Fuentek zuzendua.
## Sariak eta aintzatespenak 
* 2026an, Goya sarietan bigarren mailako aktore izendapena, Carla Simonen *Romería* (2025) filman egindako lanarengatik.

## Errefeentziak 
## Kanpo estekak